Elisabeth Geday (RV), 2006-12-01:
Undskyld.
Jeg tvivlede faktisk lidt på, om jeg skulle sige »De«, men jeg siger bare »ministeren«.
Ministeren skal ikke have lov til at skyde mig i skoene, at jeg er negativ, og skal heller ikke have lov til at skyde mig i skoene, at det er et ufinansieret forslag, men jeg vil bede ministeren om at forholde sig til det konkrete forslag.
Så vil jeg lige tilføje, at det er vigtigt for mig at holde fast i, at når vi kigger på forældrebetalingen til SFO'er og daginstitutioner, er det jo sådan, at omkring 25 pct. af børnene har friplads i dag.
Vi tager penge fra de 75 pct. mest velstillede forældre og bruger bl.a. pengene på at hjælpe de 25 pct. dårligst stillede forældre ved at oprette gratis madordninger for deres børn i skoler og daginstitutioner.
Det er socialt afbalanceret, det er finansieret, det er ambitiøst, og jeg kunne godt tænke mig, at ministeren brugte lidt energi på at gå herop og forholde sig til det.
Til hr. Jens Peter Vernersen vil jeg sige, at nu har jeg ikke udtrykt, at 2 mia. kr. vælter økonomien i en situation, som hr. Jens Peter Vernersen så udtrykker det, hvor der er 60 mia. kr. i overskud.
Jeg tror i øvrigt, at overskuddet bliver større, men lad nu det ligge.
Hvad nu, hvis man øgede statens udgifter så meget, som Socialdemokratiet foreslår?
– og det er jo ikke kun 2 mia. kr.
Jeg nævnte bare 5 mia. kr. her, og der kommer sikkert mere til.
Det er det eneste, man kan finde på at sige.
Hvad nu den dag, hvor konjunkturerne vender – enhver ved jo, at de vender på et tidspunkt – og vi har sat landet i de store udgifter, som Socialdemokratiet foreslår, og vi ikke længere har overskuddet?
Hvad vil Socialdemokratiet så gøre?
Og hvad vil Socialdemokratiet gøre ved, at vi så til den tid ikke har fået nedbragt gælden, så vi stadig væk hænger på den store rentebyrde?
Hvordan vil Socialdemokratiet til den tid sikre, at økonomien kan hænge sammen og vi kan gøre noget over for de svage i samfundet?
Det er derfor, jeg siger, at Socialdemokratiets politik er den største trussel mod velfærdssamfundet og de svage i det her samfund,
man vil smadre samfundets økonomi, som vi er godt i gang med at bygge op.
Det er det, jeg mener med det.
For at gå til noget helt andet: multivitaminjuice.
Det var nu altså nu engang jura.
Det var en vurdering af, at det juridisk set var umuligt at komme igennem med et synspunkt om, at man ikke kunne bruge den betegnelse, der var årsag til, at den sag landede, som den gjorde.
Der var ikke nogen holdningsmæssig forskellighed.
Så siger fru Elisabeth Geday, at hun tager det helt afslappet at blive kritiseret af ministeren, fordi det siger mere om forbrugerministeren end om fru Elisabeth Geday selv.
Jeg skal bare sige, at det er fru Elisabeth Geday, der vælger toneleje i salen i dag.
Det er ikke mig, der har valgt tonelejet.
Det var fru Elisabeth Geday, der valgte tonelejet i den her sag.
Jeg vil i øvrigt også sige til hr. Jens Peter Vernersen, at det ikke drejer sig om, hvorvidt man ikke kan diskutere ting, som man er uenig om.
Jeg kan jo f.eks. sagtens diskutere ting med hr. Kristen Touborg, som vi er uenige om, fordi hr. Kristen Touborg lægger op til en saglig debat og har en række saglige synspunkter.
Det synes jeg er fair nok.
Vi er så uenige om den, men man kan jo sagtens diskutere ting, man uenige om, uden at man nødvendigvis skal kritisere hinanden.
Det var ikke mig, der startede i det toneleje – det var andre, der gjorde det – og så må det vel være i orden, at man svarer igen i samme toneleje, som andre har valgt at anvende.
Som jeg forstår det, mener Det Radikale Venstre ikke, det skal være gratis, mens Socialdemokratiet mener, det skal være gratis for alle forældre.
Og det vil sige, at det er to helt forskellige skolebespisningsordninger og daginstitutionsordninger, man har tænkt sig at igangsætte.
Man er altså enige om at bruge pengene på igangsætte det, men hvad det er for nogle ordninger, er man meget uenige om.
Det synes jeg er interessant i sig selv.
Så er der i øvrigt en række forslag i forslaget til vedtagelse fra Socialdemokratiet og Det Radikale Venstre, som jo bare en er afskrift af det, som jeg i forvejen har sagt er regeringens politik på området.
Hermed sluttede forhandlingen.